ตลท. เตือน 16 บจ.ฐานะการเงินเสี่ยงถูกเพิกถอน!
ตลท. เตือน 16 บจ.ฐานะการเงินเข้าข่ายถูกเพิกถอนระยะที่ 3 เร่งแก้ไขเหตุเพิกถอนภายในเดือนมีนาคม 2559
29 ม.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) แจ้งเตือน 16 บริษัทจดทะเบียนที่มีฐานะการเงินเข้าข่ายอาจถูกเพิกถอนระยะที่ 3 เร่งแก้ไขเหตุเพิกถอนภายในเดือนมีนาคม 2559 โดยมีรายชื่อดังนี้
บริษัท เอเพ็กซ์ ดีเวลลอปเม้นท์ จำกัด (มหาชน) (APX)
บริษัท บางกอกรับเบอร์ จำกัด (มหาชน) (BRC)
บริษัท เคเทค คอนสตรัคชั่น จำกัด (มหาชน) (KTECH)
บริษัท ปุ๋ยเอ็นเอฟซี จำกัด (มหาชน) (NFC)
บริษัท ผลิตภัณฑ์อาหารกว้างไพศาล จำกัด (มหาชน) (POMPUI)
บริษัท ซาฟารีเวิลด์ จำกัด (มหาชน) (SAFARI)
บริษัท สแกนโกลบอล จำกัด (มหาชน) (SCAN)
บริษัท สยามเจเนอรัลแฟคตอริ่ง จำกัด (มหาชน) (SGF)
บริษัท เอสเอ็มซี พาวเวอร์ จำกัด (มหาชน) (SMC)
บริษัท ทุ่งคาฮาเบอร์ จำกัด (มหาชน) (THL)
บริษัท ไทย พร็อพเพอร์ตี้ จำกัด (มหาชน) (TPROP)
บริษัท ทีทีแอนด์ที จำกัด (มหาชน) (TT&amp;T)
บริษัท เวนเจอร์ อินคอร์ปอเรชั่น จำกัด (มหาชน) (VI)
บริษัท เวิลด์ คอร์ปอเรชั่น จำกัด (มหาชน) (WORLD)
บริษัท ดับบลิวพี เอ็นเนอร์ยี่ จำกัด (มหาชน) (WP)
บริษัท วีรีเทล จำกัด (มหาชน) (WR)
อนึ่ง ตลท. แจ้งเตือนบริษัทจดทะเบียนที่เข้าข่ายอาจถูกเพิกถอน ระยะที่ 3 จำนวน 16 บริษัท ประกอบด้วย 2 กลุ่ม ได้แก่ กลุ่มที่ 1 บริษัทที่ตลาดหลักทรัพย์ฯ ให้เวลาแก้ไขเหตุเพิกถอนจนถึงวันที่ 31 มีนาคม 2559 จำนวน 14 บริษัท และกลุ่มที่ 2 บริษัทที่เข้าข่ายอาจถูกเพิกถอน ระยะที่ 3 ซึ่งจะต้องแก้ไขเหตุเพิกถอน ภายในวันที่ 31 มีนาคม 2559 โดยอาจขอขยายเวลาฟื้นฟูกิจการอีก 1 ปี จำนวน 2บริษัท
ทั้งนี้ ตลท. ขอให้บริษัทเร่งดำเนินการแก้ไขเหตุเพิกถอน และยื่นคำขอพ้นเหตุเพิกถอนหรือคำขอขยายระยะเวลาในการฟื้นฟูกิจการเพื่อแก้ไขเหตุแห่งการเพิกถอนแล้วแต่กรณีมายังตลาดหลักทรัพย์ฯ ภายในวันที่ 31 มีนาคม 2559 หากบริษัทจดทะเบียนดังกล่าวไม่สามารถดำเนินการให้มีคุณสมบัติการขอพ้นเหตุเพิกถอนหรือคุณสมบัติการขอขยายระยะเวลาฟื้นฟูกิจการได้ภายในวันที่ 31 มีนาคม 2559 ตลาดหลักทรัพย์ฯจะพิจารณาดำเนินการตามขั้นตอนการเพิกถอนหุ้นสามัญของบริษัทจากการเป็นหลักทรัพย์จดทะเบียนต่อไป